**VI. Et ikke-teknisk resume af sikkerhedsdokument**

Esbjergværket

Amerikakaj 7

6700 Esbjerg

Tlf. 99 55 17 00

CVR-nr.: 27 44 64 69

P-enhed: 1017586439

Esbjergværket er et kraftvarmeværk, som producerer fjernvarme og el baseret

på indfyring af kul og svær fuelolie. Fjernvarmen leveres til distributionsselskab

for varmeforsyning til Esbjerg, Varde og Nordby på Fanø.

Esbjergværket er placeret i et industriområde på Esbjerg havn.

Esbjergværket har anmeldt oplag af risikostoffer til tilsynsmyndigheden. Risikomyndighederne

accepterede senest sikkerhedsdokumentet d. 19. september

2008 og sikkerhedsdokumentet gennemgår pt. periodisk 5-års ajourføring i

henhold krav i risikobekendtgørelsen.

Esbjergværket er omfattet af risikobekendtgørelsen som en kolonne 2 virksomhed

pga. større oplag af stoffer, der er kategoriseret som fysisk, sundheds- og

miljøfarlige.

I sikkerhedsdokumentet vurderes forskellige scenarier for uheld, og i nogle situationer

vil anlægget kunne påvirke uden for Esbjergværkets område, men forbyggende

og afhjælpende barrierer reducerer risikoen til et acceptabelt niveau.